Publication: Magyar Közlöny
Issue: MK-2011-89 (Year: 2011, Number: 89)
Era: contemporary
Section: Melléklet a 71/2011. (VII. 27.) VM rendelethez
Paragraph Index: 1457

1. Természetvédelmi célkitûzések 1.1. A Tisza-völgy déli részének és a Duna-Tisza közi hátság keleti peremének jellegzetes, természeteshez közeli állapotban fennmaradt tájrészletének és táji értékeinek, köztük különösen a nyílt pusztai tájkép megõrzése. 1.2. A természetes felszínformák és maradványaik (a terület esetében magaspart-lejtõk, folyóhátak), továbbá a terület természetes vízrajzi elemeinek: mocsarak és fakadóvizek megõrzése. 1.3. A természetközeli élõhelyek, ezen élõhelyekre jellemzõ fajok, életközösségek megõrzése, különös tekintettel a gyepterületekre. 1.4. A terület biológiai sokféleségének megõrzése, fenntartása az õshonos élõvilág tekintetében. 1.5. A védett- és fokozottan védett madárfajok háborítatlan fészkelésének biztosítása és a vonuló madárfajok táplálkozó-területeinek megõrzése, fenntartása. 1.6. A területen elõforduló védett állatfajok (köztük különösen a barna ásóbéka [Pelobates fuscus], a zöld gyík [Lacerta viridis], a mocsári teknõs [Emys orbicularis], a nagy kócsag [Egretta alba], a szürke gém [Ardea cinerea], a nádirigó [Acrocephalus arundinaceus], a búbosbanka [Upupa epops], a mezei pacsirta [Alauda arvensis], és a tövisszúró gébics [Lanius collurio]) megóvása, állományuk fenntartása, életfeltételeik biztosítása. 1.7. A tudományos és természetvédelmi célú kutatások számára a természeti feltételek biztosítása.

Source: https://magyarkozlony.hu/hivatalos-lapok/106f02f3f6bcacbd625a0444bce091dcc1d9b2e8/dokumentumok/ade96340bb45b4d768eb4f6b25d28fc45f642dcc/letoltes